**Suplement i Certifikatës për kualifikimin profesional,**

**NDËRTIM, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-biznesi që lidhet me veprimtarinё ndërtuese të objektit.
* Tё kryejё llogaritje ekonomike qё lidhen me veprimtarinё ndërtuese të objektit.
* Të interpretojë, plotësojë dhe përgatisë dokumentacionet qё lidhen me veprimtarinё ndërtuese të objektit.
* Të zbatojë bazën ligjore që i referohet veprimtarisë ndërtuese të objektit.
* Të zbatojë standardet teknike (ISO) në fushën e ndërtimit.
* Të zbërthejë planorganizimin e punimeve të ndërtimit të objektit.
* Të ndjekë zbatimin e punimeve në ndërtimin e objektit sipas grafikut të punimeve.
* Të zbërthejë planin e përgjithshëm e azhornuar të vendosjes së objektit.
* Të zbërthejë dhe përpunojë fletët arkitektonike dhe ato të detajeve të projektzbatimit.
* Të zbërthejë dhe përpunojë fletët konstruktive të projektzbatimit.
* Të lexojë fletët e instalimeve (hidrosanitare, ngrohjes, ventilimit, elektrike etj.) të projektzbatimit.
* Të ndjekë zbatimin e punimeve përgatitore në terrenin e objektit.
* Të ndjekë zbatimin e punimeve në objekt për konstruksionin mbajtës prej betoni të armuar.
* Të ndjekë zbatimin e punimeve në objekt për muraturën.
* Të ndjekë zbatimin e punimeve izoluese (hidroizoluese, termoizoluese dhe zë izoluese) në objekt.
* Të ndjekë zbatimin e punimeve në objekt për rifiniturën.
* Të ndjekë zbatimin e punimeve në objekt për sistemimin përfundimtar.
* Të bashkëpunojë për zbatimin e punimeve të instalimeve (hidrosanitare, ngrohjes, ventilimit, elektrike etj.) në objekt.
* Të ndjekë zbatimin e punimeve në objekt për vendosjes së dyerve, dritareve dhe ashensorëve.
* Të hartojë dhe plotësojë dokumentacionin teknik gjatë punimeve dhe pas përfundimit të tyre sipas faktit.
* Të zbatojë rregullat e sigurisë në punë dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin “Ndërtim” niveli IV në KSHK, referuar nivelit IV të KEK e pajis individin me Certifikatën Profesionale dhe suplementin përkatës të përfundimit të këtij niveli si teknik/menaxher i mesëm në këtë kualifikim, të cilat njihet në territorin e Republikës së Shqipërisë.

Ky arsimim i jep mundësi individit t’i drejtohet tregut të punës për t’u punësuar në institucione të ndryshme shtetërore dhe shoqëri ndërtuese që ushtrojnë aktivitet të profilit ndërtimor. Individi mund të punësohet dhe vetëpunësohet si teknik/menaxher i mesëm ndërtimi në kuadrin e një biznesi individual në fushën e ndërtimit, në profesionet si: karpentieri, hekurkthim dhe betonim, muratim-suvatim, shtrim dhe veshje me pllaka, punime dhe riparim rrugësh (përfshirë punime të infrastrukturës inxhinierike), punime dekorative dhe bojatisje, mirëmbajtje ndërtesash. Gjithashtu mund të punësohet dhe vetëpunësohet në njësi të tregtimit të materialeve të ndërtimit.

Me përfundimin e këtij niveli, individi ka mundësi për të fituar të drejtën e diplomës së “Maturës Shtetërore Profesionale” dhe mundësinë për vazhdimin e arsimimit në nivelin pas të mesëm ose në nivelin e studimeve universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).